அவிஞ்ஞோன் திருத்தந்தை ஆட்சிக்காலம்
[[File:Avignon, Palais des Papes by JM Rosier.jpg|thumb|300px|பிரான்சு நாட்டின் அவிஞ்ஞோன் நகரில் உள்ள இவ்வரண்மனை இக்காலத்தில் திருத்தந்தையின் இல்லமாக இருந்தது]]
 
 '''அவிஞ்ஞோன் திருத்தந்தை ஆட்சிக்காலம்''' என்பது 1309 முதல் 1378 வரையான காலத்தின் [[கத்தோலிக்க திருச்சபை]]யின் ஏழு [[திருத்தந்தை]]யர்கள் [[உரோமை நகரம்|உரோமை நகரில்]] தங்கி ஆட்சிசெய்யும் வழக்கத்திற்கு மாறாக பிரான்சு நாட்டின் அவிஞ்ஞோன் நகரில் தங்கி ஆட்சி செய்த காலத்தைக்குறிக்கும்.&lt;ref&gt;''The Avignon Papacy'', P.N.R. Zutshi, '''The New Cambridge Medieval History: c. 1300-c. 1415''', Vol. VI, Ed. Michael Jones, (Cambridge University Press, 2000), 653.&lt;/ref&gt; இது திருத்தந்தையின் ஆட்சிக்கும் பிரான்சு அரசுக்கும் இடையே ஏற்பட்ட மோதலால் நிகழ்ந்தது.
 
 பிரான்சின் நான்காம் பிலிப்பு மன்னருக்கும் [[எட்டாம் போனிஃபாஸ் (திருத்தந்தை)|திருத்தந்தை எட்டாம் போனிஃபாஸுக்கும்]] மோதல் ஏற்பட்டது. எட்டாம் போனிஃபாஸின் மறைவுக்குப்பின்பு திருத்தந்தையான [[பதினொன்றாம் பெனடிக்ட் (திருத்தந்தை)|பதினொன்றாம் பெனடிக்ட்]] 8 மாதம் மட்டுமே ஆட்சி செய்தார். அவருக்குப்பின்பு பிரெஞ்சு நபரான [[ஐந்தாம் கிளமெண்ட் (திருத்தந்தை)|ஐந்தாம் கிளமெண்ட்]] 1305இல் திருத்தந்தையாக தேர்வானார். இவர் பிரான்சைவிட்டு உரோமைக்கு வர மறுத்து 1309இல் திருத்தந்தையின் அவையினை அவிஞ்ஞோன் நகருக்கு மாற்றினார். அவ்விடமே திருத்தந்தையின் இல்லமாக அடுத்த 67 ஆண்டுகளுக்கு இருந்தது.
 
 இக்காலம் ''திருத்தந்தையின் பாபிலோனிய அடிமைக்காலம்'' என சிலரால் அழைக்கப்படுகின்றது.&lt;ref&gt;Adrian Hastings, Alistair Mason and Hugh S. Pyper, ''The Oxford Companion to Christian Thought'', (Oxford University Press, 2000), 227.&lt;/ref&gt;&lt;ref&gt;[http://www.newadvent.org/cathen/07056c.htm  Catholic Encyclopaedia entry] para 7&lt;/ref&gt; ஏழு [[திருத்தந்தை]]யர்கள் இவ்விடத்திலிருந்து திருச்சபையினை ஆண்டனர். இவர்கள் எழுவரும் பிரெஞ்சு நபர்கள் ஆவர்.&lt;ref&gt;Joseph F. Kelly, ''The Ecumenical Councils of the Catholic Church: A History'', (Liturgical Press, 2009), 104.&lt;/ref&gt;&lt;ref&gt;Eamon Duffy, ''Saints &amp; Sinners: A History of the Popes'', (Yale University Press, 1997), 165.&lt;/ref&gt; பிரான்சிலிருந்து ஆண்டதால் இவர்கள் அனைவரும் பிரான்சு அரசின் கட்டுப்பாட்டுக்கு உள்ளானார்கள். இறுதியாக செப்டம்பர் 13, 1376இல் [[பதினொன்றாம் கிரகோரி (திருத்தந்தை)|பதினொன்றாம் கிரகோரி]] அவிஞ்ஞோன் நகரினை விடுத்து ஜனவரி 17, 1377இல் உரோமைக்கு வந்து சேர்ந்தார். இதனால் அவிஞ்ஞோன் திருத்தந்தை ஆட்சிக்காலம் முடிவுக்கு வந்தது.
 
 உரோமைக்கு திருபினாலும் கர்தினால்களுக்கும் பதினொன்றாம் கிரகோரிக்குப்பின்பு பதவிவகித்த [[ஆறாம் அர்பன் (திருத்தந்தை)|ஆறாம் அர்பனுக்கும்]] ஏற்பட்ட மோதலால் [[மேற்கு சமயப்பிளவு]] ஏற்பட்டது. இதனால் இரண்டாம் முறையாக அவிஞ்ஞோனிலிருந்து சிலர் ஆட்சிசெய்தாலும் அவர்கள் [[எதிர்-திருத்தந்தை]]யர்களாக பட்டியலிடப்படுகின்றனர். இப்பிளவு 1417இல் நடந்த [[காண்ஸ்தான்சு பொதுச்சங்கம்|காண்ஸ்தான்சு பொதுச்சங்கத்தால்]] முடிவுக்கு வந்தது.&lt;ref&gt;The History of the Council of Constance, page 403, Stephen Whatley, Jacques Lenfant, published by A. Bettesworth, 1730.&lt;/ref&gt;
 
 ==அவிஞ்ஞோன் திருத்தந்தையர்கள்==
 கத்தோலிக்க திருச்சபையின் அதிகாரப்பூர்வ ஏடுகளின்படி பின்வரும் ஏழு நபர்கள் அவிஞ்ஞோனிலிருந்து ஆட்சி செய்தனர்:
 *[[ஐந்தாம் கிளமெண்ட் (திருத்தந்தை)|திருத்தந்தை ஐந்தாம் கிளமெண்ட்]]: 1305–1314 (மார்ச் 9, 1309 முதல்)
 *[[இருபத்திரண்டாம் யோவான் (திருத்தந்தை)|திருத்தந்தை இருபத்திரண்டாம் யோவான்]]: 1316–1334
 *[[பன்னிரண்டாம் பெனடிக்ட் (திருத்தந்தை)|திருத்தந்தை பன்னிரண்டாம் பெனடிக்ட்]]: 1334–1342
 *[[ஆறாம் கிளமெண்ட் (திருத்தந்தை)|திருத்தந்தை ஆறாம் கிளமெண்ட்]]: 1342–1352
 *[[ஆறாம் இன்னசெண்ட் (திருத்தந்தை)|திருத்தந்தை ஆறாம் இன்னசெண்ட்]]: 1352–1362
 *[[ஐந்தாம் அர்பன் (திருத்தந்தை)|திருத்தந்தை ஐந்தாம் அர்பன்]]: 1362–1370 (உரோமையில் 1367-1370 வரை ஆட்சிசெய்தாலும் பின்னர் 1370இல் அவிஞ்ஞோனுக்கு திரும்பினார்)
 *[[பதினொன்றாம் கிரகோரி (திருத்தந்தை)|திருத்தந்தை பதினொன்றாம் கிரகோரி]]: 1370–1378 (செப்டம்பர் 13, 1376இல் அவிஞ்ஞோன் நகரினை விடுத்து உரோமைக்கு வந்தார்)
 
 அவிஞ்ஞோனிலிருந்து ஆட்சி செய்த [[எதிர்-திருத்தந்தை]]யர்கள்:
 *[[ஏழாம் கிளமெண்ட் (எதிர்-திருத்தந்தை)|ஏழாம் கிளமெண்ட்]]: 1378–1394
 *[[பதின்மூன்றாம் பெனடிக்ட் (எதிர்-திருத்தந்தை)|பதின்மூன்றாம் பெனடிக்ட்]]: 1394–1423
 
 1403இல் பதின்மூன்றாம் பெனடிக்ட் அவிஞ்ஞோனிலிருந்து நாடுகடத்தப்பட்டார். இவருக்கு பின் இவரின் வாரிசாக உறிமைகொன்டாடிய மூவரும் அவிஞ்ஞோனில் தங்கவில்லை. ஆகவே பின்வருவோர் ''அவிஞ்ஞோன் திருத்தந்தை'' எனப்பட வாய்ப்பில்லை. இவர்களுக்கு மக்கள் மத்தியில் செல்வாக்கு மிகவும் குறைந்திருந்தது என்பதும் குறிக்கத்தக்கது.
 *[[எட்டாம் கிளமெண்ட் (எதிர்-திருத்தந்தை)|எட்டாம் கிளமெண்ட்]]: 1423–1429 (அரகோன் பேரரசால் ஏற்கப்பட்டாலும்; இவர் பணிதுறந்தார்)
 *[[பதினான்காம் பெனடிக்ட் (எதிர்-திருத்தந்தை)|பதினான்காம் பெனடிக்ட் (பெர்னார்டு கார்னியர்)]]: 1424–1429 or 1430
 *[[பதினான்காம் பெனடிக்ட் (எதிர்-திருத்தந்தை)|பதினான்காம் பெனடிக்ட் (ஜீன் கெரியர்)]]: 1430?–1437
 
 == மேற்கோள்கள் ==
 &lt;references/&gt;
 
 {{WesternSchism|state=uncollapsed}}
 
 [[பகுப்பு:மேற்கு சமயப்பிளவு]]
 [[பகுப்பு:அவிஞ்ஞோன் திருத்தந்தை ஆட்சிக்காலம்|*]]